[{"text_idx": "#000001", "text": "Aurten ere, musikaz beteko da Legazpi azaroan, hilaren 22an ospatzen den Santa Zezilia musikarien egunaren inguruan bildutako ekitaldi sortari esker. Udaleko kultura sailak herriko talderekin eta elkarterekin elkarlanean, Azaroan Musika zikloaren edizio berri bat antolatu du, eta gaur hasi eta hilaren amaierara arte, musika ardatz duten era askotako hitzorduak proposatu ditu.\nAzaroan Musika pandemiak eragindako murrizketarik gabe dator, eta urrian gauzatu zen Udazken Musikalaren jarraipena da. Ohi bezala, kontzertuak izango dira zikloaren ardatz nagusia.\nSanta Zezilia kontzertua da zikloko ekitaldi nagusia, herriko musika talde nagusiak elkartu egiten direlako okasio horretarako. Bi urteko etenaren ondoren, aurten ere elkarrekin arituko dira Goiz Deia txistulari banda, Santikutz abesbatza, Alaitasuna errondaila eta Legazpi Musika Banda.\nAzaroaren 19an egingo dute kontzertua, baina lekuz aldatuta, parrokia utzi eta Urbeltz pilotalekuan jo eta abestuko dutelako Legazpiko musikariek, 19:00etan hasita.\nOpera eta zarzuela doinuek irekiko dute aurtengo Azaroan Musika zikloa, gaur 19:00etan Latxartegi Aretoan ospatuko den gala lirikoarekin. Santikutz abesbatzaren ekimenez, goi mailako ahots kontzertua entzuteko aukera izango da, Irun\u0303eko AGAO Gaiarreko Operaren Lagunak elkarteko kideen eskutik.\nCesar Vallejo pianojoleak, Marta Huarte sopranoak, Elena Miral mezzosopranoak, Julen Jimenez tenorrak eta Dario Maya baritonoak opera eta zarzuela aria ezagunenez osaturiko errepertorioa eskainiko dute."}, {"text_idx": "#000002", "text": "Goierriko albisteak euskaraz, libre eta kalitatez jaso nahi dituzu? Horretarako zure babesa ezinbestekoa zaigu. Egin zaitez harpidedun, izan HITZAkide! Zure ekarpenari esker, euskaratik eginda dagoen tokiko informazio profesionala garatzen eta indartzen lagunduko duzu."}, {"text_idx": "#000003", "text": "Goierriko azken berriak jakin nahi dituzu? Harpidetu gure buletinera!"}, {"text_idx": "#000004", "text": "Datuak ondo jaso dira. Eskerrik asko."}, {"text_idx": "#000005", "text": "Izen-abizenak eta posta elektronikoa sartu behar dira."}, {"text_idx": "#000006", "text": "Posta elektronikoak ez du formatu zuzena."}, {"text_idx": "#000007", "text": "Arazo bat gertatu da eta ezin izan da izena eman. Jarri gurekin harremanetan mesedez eta barkatu eragozpenak (Akatsaren kodea:)."}, {"text_idx": "#000010", "text": "Hemendik aurrera, zure helbide elektronikoarekin eta pasahitzarekin konektatu ahal zara, HITZAkide izatearen abantaila guztiak baliatzeko."}, {"text_idx": "#000011", "text": "Ezagutu HITZAkide izatearen abantailak eta aukeratu HITZAkide izateko gustuko modalitatea"}, {"text_idx": "#000012", "text": "Tokiko informazioa profesionaltasunez eta euskaratik, modu librean kontatzea da gure eginkizuna. Horretarako zure ekarpena beharrezkoa da, eta ongi maitatzeko modurik zintzoena da HITZAkide egitea."}]